[{"text_idx": "#000003", "text": "We\u2019ve been working in and around Ceredigion since 2017 doing what we can to preserve and record anything to do with our heritage. So anywhere between the 19th and 20th Century. It\u2019s a part of the national project we\u2019ve undertaken along with six other groups to do our bit in preserving Welsh Heritage, whether it\u2019s how home life or working life has evolved in different ways and the places where we\u2019ve enjoyed ourselves with local entertainment."}, {"text_idx": "#000005", "text": "We are currently on our last year on the Unloved Heritage project focusing on entertainment and leisure times of Ceredigion, including the many cinemas that have appeared and disappeared within and around Aberystwyth, as well as churches and chapels which were early forms of entertainment in the 1800s predominantly."}, {"text_idx": "#000006", "text": "Will be sure to post again soon. Keep your peepers peeled for updates and new content on our very own travel blog "}, {"text_idx": "#000008", "text": "Wrth i\u2019r tymor hydref gydio\u2019n dynn, roeddwn i\u2019n meddwl y byddai\u2019n arfer addas i grynhoi rhai o\u2019m huchafbwyntiau personol i hyd yma ar ein taith Treftadaeth Ddisylw?. Mae wedi bod yn wanwyn a haf prysur, ac mae pobl ifanc o bob cwr o Gymru wedi bod allan yn darganfod eu treftadaeth a dysgu pob math o sgiliau newydd."}, {"text_idx": "#000009", "text": "Ar ddechrau\u2019r haf, roedd yn bleser gennym groesawu tri grw\u0302p Treftadaeth Ddisylw? i Gloddfeydd Silica Dinas lle cawsom antur yn dringo i fyny\u2019r rhaeadr, archwilio\u2019r gloddfa segur a dysgu am ffotograffiaeth mewn golau isel. Gwnaeth ein pobl ifanc gynhyrchu lluniau GWYCH a gafodd eu cynnwys yng nghylchgrawn \u2018Descent\u2019! Diolch o galon i Glwb Ogofa Gwent am hwyluso\u2019r peth. Fe welwn ni chi\u2019r tymor nesaf?"}, {"text_idx": "#000010", "text": "Uchafbwynt (llythrennol iawn) ein grw\u0302p o Lanelli oedd cael y cyfle i hedfan fyny fry mewn awyren fach a thynnu lluniau o\u2019r awyr. Er gwaethaf pryderon gan rai (awyren fach iawn oedd hi, wedi\u2019r cwbl!) gwnaeth pawb hedfan dros Sir Benfro ar ddiwrnod crasboeth a thynnu rhai delweddau gwych. Cafodd un o\u2019n cyfranogwyr y cyfle i hedfan yr awyren am gyfnod byr hyd yn oed. (Na. Dydyn ni ddim yn genfigennus. Wir i chi). Ac mae ein grw\u0302p o Ddyffryn Nantlle wedi cyrraedd ei uchelfannau ei hun mewn hofrennydd, yn edrych ar dirwedd y diwydiant llechi o\u2019r awyr er mwyn deall ei maint a\u2019i raddfa. Ardderchog."}, {"text_idx": "#000011", "text": "Ymysg ein hanturiaethau yn ystod yr haf roedd taith i Sioe Frenhinol Cymru. Roedd pedwar o\u2019n grwpiau ar y stondin \u2018Treftadaeth Ddisylw?\u2019, yn tynnu hunluniau, siarad ag ymwelwyr am y prosiect a chasglu adborth ganddynt. Braf oedd cael gweld ein cyfranogwyr yn magu hyder wrth iddynt sylweddoli bod diddordeb gan bobl mewn gwrando ar bopeth roedd ganddynt i\u2019w ddweud, a\u2019u bod yn awyddus i gael rhagor o wybodaeth am y prosiect. Gwnaethon nhw hyd yn oed ymdopi a\u0302 gwersylla, ac ymgyfarwyddo a\u0302\u2019r maes enfawr i fwynhau\u2019r hyn roedd y Sioe Frenhinol yn ei gynnig. Am waith arbennig \u2013 da iawn pawb!"}, {"text_idx": "#000012", "text": "Mae wedi bod mor brysur, mae\u2019n anodd gwybod pryd i roi\u2019r gorau i ysgrifennu. Fe allen ni so\u0302n am grw\u0302p Blaenrhondda yn cynnal ei waith cloddio archeolegol ei hun, grw\u0302p Ceredigion Gyfyngedig? yn helpu i adfer peiriannau glo, a grw\u0302p Abertawe yn lansio ei brosiect Sglefrfyrddio Trefol. Wedyn, mae\u2019r arddangosfeydd gwych o waith celf pobl ifanc a gweithgareddau yn y gogledd a\u2019r de, a\u2019r artist preswyl yng Ngheredigion. Mae ystafell gymunedol gyfforddus newydd yn y Trallwng i grwpiau lleol ei defnyddio, ac mae sesiynau peintio cerrig, teithiau archifau y tu o\u0302l i\u2019r llenni a theithiau preswyl i blastai wedi digwydd. Mae cyfranogwyr Treftadaeth Ddisylw? wedi sglefrfyrddio, ymweld a\u0302 lleoedd, tynnu lluniau a chymryd rhan mewn sesiynau arforgampau. Maen nhw wedi beicio, cynnal arolygon, gweithredu ac archwilio. Yn bwysicaf oll, maen nhw wedi dysgu cymaint i ni, staff y prosiect, am y ffordd maen nhw\u2019n ystyried treftadaeth a\u2019r hyn sy\u2019n bwysig. Rydyn ni wedi mwynhau mas draw."}, {"text_idx": "#000014", "text": "Ac yn olaf \u2013 wrth i mi ysgrifennu hwn, rydw i yn ei chanol hi wrth baratoi ar gyfer Llais Ieuenctid, sy\u2019n digwydd y penwythnos nesaf. Llais Ieuenctid yw\u2019r digwyddiad arbennig cyntaf erioed sy\u2019n dathlu\u2019r effaith y gall diwylliant a threftadaeth ei chael ar fywydau pobl ifanc. Ond peidiwch a\u0302 chymryd fy ngair i yn unig \u2013 caiff holl gyflwyniadau\u2019r digwyddiad eu harwain gan y bobl ifanc eu hunain, a bydd ymwelwyr yn gallu gweld rhai o\u2019u cyflawniadau mewn arddangosfa ddeuddydd arbennig. Ein grwpiau yng Ngheredigion, Llanelli a Blaenrhondda sy\u2019n cynrychioli rhaglen Treftadaeth Ddisylw? ac rydyn ni\u2019n falch iawn o fod yn rhan ohono. Mae ychydig o lefydd ar o\u0302l o hyd, AM DDIM \u2013 felly archebwch eich lle ac ymunwch a\u0302 ni. Mae\u2019n bleser mawr gen i y gallwn chwarae rhan fawr yn y digwyddiad gwych hwn, a dwi\u2019n edrych ymlaen at rannu\u2019r haens gyda chi."}, {"text_idx": "#000015", "text": "I ddechrau, helo! Os ydych chi\u2019n darllen hwn, mae\u2019n golygu eich bod chi wedi dod o hyd i\u2019n tudalen we newydd sbon. Mae ychydig o waith i\u2019w wneud cyn iddi gael ei chwblhau\u2019n llwyr, ond mae golwg dda arni hyd yma, gobeithio\u2019ch bod chi\u2019n cytuno. Ond peidiwch a\u0302 phoeni \u2013 nid yw\u2019r ffaith bod gennym \u2018gartref\u2019 go iawn ar-lein erbyn hyn yn golygu na fyddwn ni ar gael ar y cyfryngau cymdeithasol. Ddim o gwbl \u2013 mae hynny\u2019n sicr. P\u2019un ai Twitter, Facebook neu Instagram sy\u2019n mynd a\u0302\u2019ch bryd, mae\u2019r cyfan wedi ei gynnwys."}, {"text_idx": "#000016", "text": "Felly, croeso i\u2019n blog! A phwy ydym \u201cni\u201d?"}, {"text_idx": "#000017", "text": "\u201cNi\u201d yw staff a chyfranogwyr \u201cTreftadaeth Ddisylw?\u201d \u2013 rhaglen sy\u2019n helpu pobl ifanc i gysylltu a\u0302 threftadaeth, a rhoi cynnig ar nifer o sgiliau, gweithgareddau a chelfyddydau creadigol newydd ar hyd y ffordd. Dros yr wythnosau a\u2019r misoedd nesaf byddwch yn clywed gan amrywiaeth o staff y prosiect, ein partneriaid ac, yn bwysicaf oll, rai o\u2019r bobl ifanc sy\u2019n cymryd rhan. Ond am y tro, gadewch i mi gyflwyno fy hun ..."}, {"text_idx": "#000018", "text": "Polly ydw i. Dwi\u2019n gweithio i Cadw ac rwy\u2019n ffodus dros ben i arwain rhaglen Treftadaeth Ddisylw?. Nid rhaglen syml mohoni \u2013 mae pum sefydliad gwahanol yn cynnal saith prosiect bach (gweler ein tudalennau gwe) \u2013 a rywsut, rwy\u2019n ceisio cadw llygad ar bob un. Fi sydd hefyd yn gyfrifol am gyflwyno adroddiadau i Gronfa Dreftadaeth y Loteri, a roddodd y grant i ni allu cyflwyno\u2019r prosiect uchelgeisiol hwn, felly mae digon gen i i\u2019w wneud. Mae\u2019r pum swyddog prosiect arall sy\u2019n gweithio ledled Cymru yn wych, diolch i\u2019r drefn \u2013 bydd cyfle iddyn nhw gyflwyno eu hunain yn nes ymlaen ar y blog hwn!"}, {"text_idx": "#000019", "text": "Daeth Treftadaeth Ddisylw? i fodolaeth ar o\u0302l sylweddoli dau beth allweddol:"}, {"text_idx": "#000020", "text": "1 \u2013 mai pobl ifanc yw\u2019r grw\u0302p oedran lleiaf tebygol i ymgysylltu a\u0302 threftadaeth"}, {"text_idx": "#000021", "text": "2 \u2013 bod llawer o bobl yn ystyried treftadaeth i fod yn rhywle rydych chi\u2019n ymweld ag ef, castell neu blasty efallai."}, {"text_idx": "#000022", "text": "Felly, nod ein rhaglen yw annog pobl ifanc i ystyried y dreftadaeth ar garreg eu drws, sy\u2019n gwneud i\u2019w tref neu dirwedd edrych fel y mae. Hefyd, roedd angen i ni roi sicrhau bod treftadaeth yn beth deniadol \u2013 felly gwnaethom siarad a\u0302 phobl ifanc ledled Cymru a gweithio gyda nhw i lunio rhaglen o weithgareddau a digwyddiadaudiddorol, llawn hwyl, yn eu barn nhw. Ac mae popeth yn iawn hyd yma ..."}, {"text_idx": "#000023", "text": "HygyrcheddPreifatrwydd a CwcisAmodau a Thelaerau"}]